Chet elliklarga Ukraina Milliy gvardiyasida xizmat qilishga ruxsat berildi

Ukraina prezidenti Pyotr Poroshenko chet el fuqarolari va fuqaroligi bo‘lmagan shaxslar Milliy gvardiyada harbiy xizmat o‘tashiga ruxsat beruvchi qonunni imzoladi, deya xabar bermoqda Meduza.

Hujjat Ukraina fuqarosi bo‘lmaganlarga shartnoma bo‘yicha mamlakat qurolli kuchlari va boshqa harbiy tuzilmalarda xizmatni o‘tashga ruxsat beradi. Qonunga muvofiq, ularga harbiy unvonlar va ijtimoiy himoya taqdim etilishi mumkin.
Ukraina parlamenti xorijliklar va fuqaroligi bo‘lmagan shaxslarning mamlakat qurolli kuchlarida harbiy xizmatni o‘tashini tartibga soluvchi o‘zgartirishlarni oktabr oyida qabul qilgan edi.